Diari Oficial de la Generalitat Valenciana


Sumari del DOGV 3332, del 17-09-1998 (1998/6811)

Resolució de 5 d'agost de 1998, de Ferrocarrils de la Generalitat Valenciana, FGV, per la qual es declara la innecessarietat de dos immobles.
---------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1998/08/05/(3)/dof/vci/html**

### Dades del document

Número de DOGV
:   3332

Data del DOGV
:   17-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6811


Data del document
:   05-08-1998

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * Meliana
    * cultura regional
    * propietat immobiliària

Resolució de 5 d'agost de 1998, de Ferrocarrils de la Generalitat Valenciana, FGV, per la qual es declara la innecessarietat de dos immobles. [1998/6811]
  
El Consell d'Administració de FGV, fent ús de les facultats que li confereix el vigent estatut, aprovat per Decret 144/86, de 24 de novembre, del Consell de la Generalitat Valenciana, ha declarat la innecessarietat per a la prestació del servei ferroviari dels immobles que a continuació es descriu:
  
Parcel·les de 380 i 83 metres quadrats de superfície situades en Meliana, als p. km. 7/681 i 7/715, respectivament, de la línia 3 de FGV, FC Rafelbunyol-Alameda, afectades per la unitat d'execució n.º 4-b del PGOU, terme municipal de Meliana.
  
A) Terreny de forma triangular, situat davant del p. km. 7/681 de la línia 3 de FGV, Rafelbunyol-Alameda, marge dret, al terme municipal de Meliana, amb una superfície de 380 metres quadrats. Limita al nord amb la finca propietat de San Andrés Beltrán; al sud-sud-oest, amb la finca propietat de Zaragozá Peralta, sèquia al mig; a l'est, amb els terrenys propietat de FGV, FC Rafelbunyol-Alameda; i a l'oest, amb les finques propietat de Molins Romero i Zaragozá Peralta, sèquia al mig.
  
B) Terreny de forma triangular, situat davant del p. km. 7/715 de la línia 3 de FGV, Rafelbunyol-Alameda, marge dret, al terme municipal de Meliana, amb una superfície de 83 metres quadrats. Limita al nord amb la finca propietat de Zaragozá Peralta; al sud, amb el pas a nivell ME-1 del FC Rafelbunyol-Alameda amb el Camí Vell de Meliana; a l'est, amb els terrenys propietat de FGV, FC Rafelbunyol-Alameda; i a l'oest, amb la finca propietat de Molins Romero.
  
Ambdues parcel·les es van adquirir en el seu dia mitjançant expropiació forçosa per la Companyia de Ferrocarrils i Tramvies de València.
  
El temps transcorregut des de l'adquisició d'aquestos immobles, així com els avatars de tot tipus esdevinguts des d'aquell moment, impossibiliten materialment la notificació individualitzada als titulars de possibles drets, per la qual cosa procedeix fer aquesta notificació de forma pública i d'acord amb l'article 59 de la Llei de Règim Jurídic de les Administracions Públiques i del Procediment Administratiu Comú de 26 de novembre de 1992.
  
Cosa que es fa pública en compliment dels articles 54 i 55 de la Llei d'Expropiació Forçosa, de 16 de desembre de 1954, i 65 del seu Reglament, de 26 d'abril de 1957, en el sentit que els anteriors propietaris dels terrenys o els seus drethavents puguen exercitar el dret de reversió que els poguera correspondre, mitjançant instància adreçada a aquesta entitat al domicili de les oficines centrals, partida de Xirivelleta, s/n, de València (CP 46778), acompanyada de la documentació que acredite fefaentment l'expropiació origen del dret de reversió, la condició de ser propietari expropiat o drethavent d'aquest i la superfície i la identificació física dels immobles objecte de reversió, tot això dins del termini de un mes comptat a partir del dia de la publicació.
  
València, 5 de agost de 1998.- El director gerent: Jorge García Bernia València.


Còpia Permalink ELI